tartuNLP/wikipedia-smugri-20251201 huggingface dataset:
Kangas

Kangas on kangaspuudel või kudumismasinal kootud pikk riidetükk, millest saab teha rõivaid ja muid tekstiilesemeid.
Eesti alad.
Eestis osati juba muinasaja lõpul, 9.–12. sajandil, kududa üsna keeruliste koekirjadega linaseid ja villaseid kangaid. Taludes hoiti kangaid rullikeeratuna kirstus ja need olid oluline osa pruudi kaasavarast. 19. sajandi lõpul loobuti rõivakangaste valmistamisest, kuna rahvarõivaste kandmine vähenes
Valmistamine.
Eesti taludes kooti mitmesuguseid linaseid ja takuseid, labaseid või toimseid põlle- ja särgikangaid, samuti suviseid seeliku-, püksi- jms kangaid. Poolvillaseid ja villaseid kangaid kooti koerips- ja mitmes toimses tehnikas. Harvem kasutati atlasstehnikat ülerõiva-, sõba-, teki- jm kangaste kudumiseks. Linaseid ja takuseid kangaid pesti, hautati tuhaleelises ning seejärel pleegitati päikeses. Villaseid kangaid vanutati.
Tete provints

Tete provints on 1. järgu haldusüksus Mosambiigis.
Provintsi pindala on 100 724 km² ja elanike arv 1 551 949 (2006). Provintsi halduskeskus on Tete. Tete provintsist lõunas asub Sofala provints, kirdest Malawi, loodest Sambia, läänes ja edelas Zimbabwe.
Tete provints jaguneb kaheteistkümneks ringkonnaks:
Nuu keel

Nuu keel (ka n|uu, nǁng, keelekood ngh) on lõunakhoisani keelte hulka kuuluv keel, mida kõnelesid nuud Lõuna-Aafrika Vabariigis.
Nuu keel on kriitiliselt ohustatud – 2013. aasta märtsi seisuga oskas seda rääkida vaid 5 inimest (kõik kõrges eas naised), teistel andmetel 6või 2 inimest. 2023. aastal oli alles vaid 1 nuu keelt oskav inimene. Valdav osa umbes 500 nuust kõnelevad afrikaani ja nama keelt.
Nuu lähimad sugulaskeeled on väljasurnud hami keel ja elavatest keeltest hoo keel.
Nuu keelel on kaks säilinud murret: nǀuu (nǀhuki) ja ǁʼau. Väljasurnud murrete seas on ǂkhomani ja langebergi. Nuu keele kohta tarvitatakse ka nimetust nǁng, mis tuleb sõnast /ᵑǁŋ̀ŋ̀ ǂé/ 'inimesed'. Nimetus "nuu" tuleb tegusõnast, /ᵑǀùú/ 'nuu keelt rääkima', kuid ǁʼau murde rääkijad seda oma keele jaoks ei kasuta.
Nuu keeles, nagu ka teistes lõunakhoisani keeltes on väga palju foneeme, sealhulgas ka imihäälikuid. Nuu keele rääkijate peal on ultraheliga uuritud imihäälikute artikulatsiooni.
Limestone'i maakond (Alabama)

Limestone'i maakond ("Limestone County") on maakond USA-s Alabama osariigis.
Maakonna halduskeskus ja suurim linn on Athens.
Maakonna pindala on 1572 km², millest 101 km² moodustab veepindala.
Elanike arv oli 2010. aasta rahvaloenduse andmetel 82 782. Aastal 2000 oli elanike arv 65 676.
Ajalugu.
Limestone'i maakond moodustati 6. veebruaril 1818. Maakond on saanud nime Limestone Creeki jõe järgi.
Carassai

Carassai on vald Itaalias Marche maakonnas Ascoli Piceno provintsis.
Carassai asub 365 meetri kõrgusel merepinnast. Asustustihedus on keskmiselt inimest ruutkilomeetri kohta.
Carassai piirneb järgmiste omavalitsusüksustega: Cossignano, Montalto delle Marche, Monte Vidon Combatte (FM), Montefiore dell'Aso, Ortezzano (FM), Petritoli (FM), Ripatransone
Carassai halduspiirides, 4 km kaugusel Carassaist, asub Rocca Monte Varmine asula, 14. sajandil endise ehitise varemetele ehitatud Monte Varmine lossiga.
1. aastatuhandel eKr oli maa-ala asustatud pitsendi hõimude poolt. Alates 3. sajandist eKr hakkas Carassai langema roomlaste mõju alla.
Limestone'i maakond

Limestone'i maakond ("Limestone County") on maakond USA-s Texase osariigis.
Maakonna halduskeskus ja suurim linn on Groesbeck.
Maakonna pindala on 2416 km², millest 62 km² moodustab veepindala.
Elanike arv oli 2010. aasta rahvaloenduse järgi 23 384. Aastal 2000 oli elanike arv 22 051.
Ajalugu.
Limestone'i maakond moodustati 11. aprillil 1846 Robertsoni maakonna osast. Maakonna keskuseks sai siis Springfield, 1873. aastal sai keskuseks Groesbeck.
Colfaxi maakond (New Mexico)

Colfaxi maakond ("Colfax County") on maakond USA-s New Mexico osariigis.
Maakonna halduskeskus ja suurim linn on Raton.
Maakonna pindala on 9759 km², millest 28 km² moodustab veepindala.
Elanike arv oli 2010. aasta rahvaloenduse järgi 13 750. Aastal 2000 oli elanike arv 14 198.
Ajalugu.
Originaalne Colfaxi maakond moodustati 1852. aastal Taosi maakonna osast ja maakond oli üks üheksast algsest maakonnast New Mexico territooriumil. 1859. aastal moodustati Taosi maakonna idaosast ja kogu Colfaxi maakonna territooriumist Mora maakond. Colfaxi maakond moodustati 25. jaanuaril 1869. aastal Mora maakonna põhjaosast ja sai nime asepresident Schuyler Colfaxi järgi. Maakonna halduskeskuseks sai Elizabethtown.
Pärast 1872. aasta kullapalviku lõppu viidi halduskeskus üle Cimarronasse. 1881. aastal viidi maakonna halduskeskus üle Springeri, mis asus endisel Atchison, Topeka &amp; Santa Fe Railroadi raudteeliinil.
1893. aastal moodustati Colfaxi, Mora ja San Migueli maakonna osadest Unioni maakond.
Pärast 1897. aasta referendumit viidi maakonna halduskeskus üle Ratoni.
Tiigi efekt

Tiigi efekt ehk Marshi efekt põhineb James A. Davise 1966. aasta uurimusel, kus selgus, et õpilased hindavad oma akadeemilist võimekust võrdluses sama kooli õpilastega ning kõrgema akadeemilise kvaliteediga koolides on õpilaste akadeemiline minapilt madalam. Davise töös käsitletakse seda paradoksi kui konnatiigi efekti ("Frog Pond effect"), mida hakati sotsioloogia valdkonnas uurima seoses õpilaste minapildiga koolikeskkonnas ja kollektiivse enesehinnangu kujunemisega gruppides. 
1960. aastatel hakati lisaks Festingeri sotsiaalse võrdluse teooriale üha enam tähelepanu pöörama relatiivse deprivatsiooni ilmnemisele kooli keskkonnas. Wertsi ja Watley seletuse kohaselt seisneb relatiivse deprivatsiooni teooria selles, et kõrge tasemega eliitkoolides õppivad õpilased saavad halvemaid hindeid, kui nad saaksid keskmise tasemega koolides, ning see viib madalamate enesekohaste hinnangute tekkimiseni.
Davise ideed arendas psühholoogia vallas edasi Herbert W. Marsh, nimetades seda nähtust tiigi efektiks ("Big-Fish-Little-Pond Effect"). Marshi põhjal on tiigi efekti alustaladeks nii sotsiaalse võrdluse teooria kui relatiivse deprivatsiooni teooria. Marshi järgi seisneb tiigi efekt selles, et võrdse võimekusega õpilastel on kõrge akadeemilise tasemega koolides madalam akadeemiline minapildiga kui madala akadeemilise tasemega koolides.
Tänapäeval uuritakse tiigi efekti valdavalt psühholoogia vallas ning selle üldistatavuse kontrollimiseks on riigiti tehtud mahukaid uurimusi.
Colfaxi maakond

Colfaxi maakond ("Colfax County") on maakond USA-s Nebraska osariigis.
Maakonna halduskeskus ja suurim linn on Schuyler.
Maakonna pindala on 1085 km², millest 13 km² moodustab veepindala.
Elanike arv oli 2010. aasta rahvaloenduse järgi 10 515. Aastal 2000 oli elanike arv 10 441.
Ajalugu.
Colfaxi maakond moodustati 1869. aastal. Maakond on saanud nime USA asepresidendi Schuyler Colfaxi järgi.
Perkinsi maakond (Lõuna-Dakota)

Perkinsi maakond ("Perkins County") on maakond USA-s Lõuna-Dakota osariigis.
Maakonna halduskeskus on Bison ja suurim linn Lemmon.
Maakonna pindala on 7487 km², millest 49 km² moodustab veepindala.
Elanike arv oli 2010. aasta rahvaloenduse järgi 2982. Aastal 2000 oli elanike arv 3363.
Ajalugu.
Perkinsi maakond moodustati 3. novembril 1908. aastal. Maakond on saanud nime Henry E. Perkinsi järgi.
Perkinsi maakond (Nebraska)

Perkinsi maakond ("Perkins County") on maakond USA-s Nebraska osariigis.
Maakonna halduskeskus ja suurim linn on Grant.
Maakonna pindala on 2290 km², millest 3 km² moodustab veepindala.
Elanike arv oli 2010. aasta rahvaloenduse järgi 2970. Aastal 2000 oli elanike arv 3200.
Ajalugu.
Perkinsi maakond moodustati 1887. aastal. Maakond on saanud nime raudteepresident Charles E. Perkinsi järgi.
Tazewelli maakond (Virginia)

Tazwelli maakond ("Tazewell County") on maakond USA-s Virginia osariigi edelaosas.
Maakonna halduskeskus on Tazewell.
Maakonna pindala on 1347 km². Veekogusid ei ole.
Elanike arv oli 2010. aasta rahvaloenduse järgi 45 078. Aastal 2000 oli elanike arv 44 598.
Ajalugu.
Tazewelli maakond moodustati 20. detsembril 1799 Wythe'i ja Russelli maakonna osadest. Maakond on nime saanud USA senaatori Henry Tazewelli järgi.
Tazewelli maakond

Tazewelli maakond ("Tazewell County") on maakond USA-s Illinoisi osariigis.
Maakonna halduskeskus on Pekin.
Maakonna pindala on 1704 km², millest 23 km² moodustab veepindala.
Elanike arv oli 2010. aasta rahvaloenduse järgi 135 394. Aastal 2000 oli elanike arv 128 485.
Ajalugu.
Tazewelli maakond moodustati 31. jaanuaril 1827. aastal Peoria ja Fayette'i maakonna osadest. Maakond on saanud nime Virginia kuberneri Littleton Waller Tazewelli järgi.
Kliima.
Madalaim kuu keskmine temperatuur jaanuaris on maakonna halduskeskuses Pekinis −10 °C (14 °F) ja kõrgeim juulis 30 °C (86 °F). Madalaim temperatuur on mõõdetud 1884. aasta jaanuaris −33 °C (−27 °F) ja kõrgeim temperatuur 1936. aasta juulis 45 °C (113 °F). Keskmine kuu sajuhulk varieerub 38 mm jaanuari ja mai 106 mm vahel.
Käitumisökonoomika

Käitumisökonoomika (inglise keeles "behavioral economics") on majandusteaduse haru, mis uurib, kuidas inimesed käituvad, vastandudes seejuures "ratsionalistlikule" majandusteooriale. Käitumisökonoomika eeldab, et inimesed ei käitu alati ratsionaalselt ning nende otsuste tegemisel mängivad rolli emotsioonid, tunded, sotsiaalsed normid ja muud irratsionaalsed tegurid.
Käitumisökonoomika uurib erinevaid valdkondi nagu tarbimiskäitumine, investeerimisotsused, tööotsingu käitumine, sotsiaalne mõju, tervisekäitumine, keskkonnakäitumine jne. Käitumisökonoomika aluseks on kahe peamise mõttekoolkonna - eksperimentaalse ja käitumusliku majanduse - ideed. Eksperimentaalne majandus kasutab laborikatseid, et uurida, kuidas inimesed käituvad erinevates majanduslikes stsenaariumides. Käitumuslik majandus keskendub sellele, kuidas psühholoogilised ja sotsiaalsed tegurid mõjutavad majanduslikku käitumist.
Käitumisökonoomika ajaloost.
19.sajandi lõpul valitses füüsikute seas üldine arvamus, et on avastatud kõik, mida saab avastada. Arvati, et kõik suured avastused on juba tehtud ja tuleviku teadlaste osaks jääb vaid detailide lihvimine. Majandusteadus tundub praegu olevat mõneti sarnases seisus.
Majanduslikus mõttes on iga süsteem seda efektiivsem, mida korrastatum ja täpsemalt reguleeritud ta on. Pürgimine suurema tõhususe poole on majandusarengu alus. Ülereguleerimine on aga küllaltki ohtlik. Siit ilmnebki käitumisökonoomika kahesugune väärtus. Ühest küljest aitab arusaam meie otsustusprotsessi ebatäiuslikkusest puudujääke kompenseerida ja seeläbi targemaid otsuseid langetada. Teisalt avab see omamoodi Pandora laeka, rajades seniste müügivimkade asemel teed teaduslikul alusel töötavate manipuleerimistehnoloogiate loomisele.
Käitumisökonoomika mõistmine.
Ideaalses maailmas teevad inimesed alati optimaalse valiku, mis tooks neile kõige rohkem kasu või rahuldust. Majanduses ütleb aga ratsionaalse otsuse teooria seda, et kui inimestele esitada mitmeid valikuid tingimuses, kus neil pole suurt midagi, valivad nad valiku, mis on neile endile kõige rohkem rahuldust pakkuv. See teooria eeldab, et inimene teeb oma piirangute ja eelistuste raames alati kõige ratsionaalsema otsuse, võttes arvesse iga valiku kulusid ja kasulikkust. Lõplikuks otsuseks saab alati parim valik selles olukorras selle teatud isiku jaoks. Ratsionaalset inimest ei mõjuta emotsioonid ning ta on enesevalitsev, selle tõttu teab täpselt, mis on talle parim. Paraku selgitab käitumisökonoomika, et inimesed ei ole ratsionaalsed ja pole võimelised tegema parimaid otsuseid.
Johann Heidrich

Johann Heidrich (2. veebruar 1625 Tallinn – august 1657 Harju-Jaani) oli Eesti vaimulik.
Ta õppis Tallinna gümnaasiumis ja eraviisiliselt ka magister Michael Caesari juures. Immatrikuleeriti Tartu Ülikooli 4. veebruaril 1642, Greifswaldi ülikooli 10. oktoobril 1645, oli kohal veel aastal 1649, õppis ka Rostocki ülikoolis, immatrikuleeriti suvesemestriks 1652 Leipzigi ülikooli, on käinud ka (puudub matriklis) Wittenbergi ja Jena ülikoolis. Ordineeriti detsembris 1655 õpetajaks.
Ta oli aastatel 1655–1657 Harju-Jaani koguduse õetaja. Augustis 1657 suri ta katku ja ta maeti 1. septembril Tallinnas.
Isiklikku.
Tema vend Anton Heidrich oli Keila Miikaeli koguduse õpetaja.
Jüri Kraft

Jüri Kraft (6. jaanuar 1935 Kasepää vald, Tartumaa – 15. märts 2023 Tallinn) oli eesti majandustegelane ja endine Eesti NSV riigitegelane. 
Ta lõpetas 1954. aastal Mustvee 1. Keskkooli ja 1959. aastal Tartu Riikliku Ülikooli majandusteaduskonna. 
Kraft oli aastatel 1963–1972 õmblusvabriku Sangar direktor ja 1972–1974 Vilhelmine Klementi nimelise Õmblustootmiskoondise direktor. Aastatel 1974–1977 oli Kraft Eesti NSV kergetööstuse ministri asetäitja ning 1977–1988 Eesti NSV kergetööstuse minister. 
1985–1990 oli Kraft Eesti NSV Ülemnõukogu XI koosseisu liige. 
Ülemnõukogu saadikuna allkirjastas ta 16. novembril 1988 Eesti suveräänsusdeklaratsiooni. 
NSV Liidu Rahvasaadikute Kongressi liikmena (1989–1991) aitas Kraft kaasa Molotovi-Ribbentropi pakti avalikustamisele. 
Viimastel aastatel osales Jüri Kraft ka heategevuses. Ta kuulus aastaid Eesti Evangeelse Luterliku Kiriku (EELK) Tallinna Piiskopliku Toomkoguduse nõukogusse ja juhatusse ning oli EELK Kirikufondi nõukogu liige ja annetaja. Ta pidas väga oluliseks Eesti kultuuripärandi säilimist.
Leoni maakond (Texas)

Leoni maakond ("Leon County") on maakond USA-s Texase osariigis.
Maakonna halduskeskus on Centerville.
Maakonna pindala on 2797 km², millest 21 km² moodustab veepindala.
Elanike arv oli 2010. aasta rahvaloenduse järgi 16 801. Aastal 2000 oli elanike arv 15 335.
Ajalugu.
Leoni maakond moodustati 1846. aastal Robertsoni maakonna osast. Maakond on saanud nime Victoria linna asutaja Martín De Leóni järgi.
Anders de la Motte

Lars Anders Thomas de la Motte (sündinud 19. juunil 1971) on politseiniku taustaga rootsi kriminaalkirjanik ja IT-spetsialist.
Leoni maakond

Leoni maakond ("Leon County") on maakond USA-s Florida osariigis. 
Maakonna halduskeskus ja suurim linn on Tallahassee. 
Maakonna pindala on 1818 km², millest 91 km² moodustab veepindala. 
Elanike arv oli 2010. aasta rahvaloenduse järgi 275 487. Aastal 2000 oli elanike arv 239 452. 
Ajalugu.
Leoni maakond moodustati 29. detsembril 1824 Escambia ja Gadseni maakonna osadest. Maakond on saanud nime esimesena Florida pinnale jõudnud Euroopa maadeavastaja Juan Ponce de Leóni järgi.
Hilli maakond (Texas)

Hilli maakond ("Hill County") on maakond USA-s Texase osariigi keskosas.
Maakonna halduskeskus ja suurim linn on Hillsboro.
Maakonna pindala on 2554 km², millest 62 km² moodustab veepindala.
Elanike arv oli 2010. aasta rahvaloenduse järgi 35 089. Aastal 2000 oli elanikke 32 321.
Ajalugu.
Hilli maakond moodustati 1853. aastal. Maakond on saanud nime sõja- ja mereväe ministri George Washington Hilli järgi.
Hilli maakond

Hilli maakond ("Hill County") on maakond USA-s Montana osariigis. Piirneb põhjas Kanadaga.
Maakonna halduskeskus ja suurim linn on Havre.
Maakonna pindala on 7552 km², millest 52 km² moodustab veepindala.
Elanike arv oli 2010. aasta rahvaloenduse järgi 16 096. Aastal 2000 oli elanike arv 16 673.
Ajalugu.
Hilli maakond moodustati 1912. aastal. Maakond on saanud nime Great Northern Railway raudteeliini presidendi James J. Hilli järgi.
Hüpervitaminoos

Hüpervitaminoos ehk vitamiinimürgistus ehk vitamiiniliigsus võib eeldatavasti tekkida organismides, kellele manustatakse ja kes tarbivad liigselt nii rasv- kui vesilahustuvaid vitamiinipreparaate.Vitamiinimürgistuseks vajalikud kogused ja mürgistusnähud ning patoloogiad ja ka ravi on erinevate loomade (sh inimese) jaoks erinevad. Hüpervitaminoose on esinenud järgmise vitamiinipreparaatide- retinooli, tiamiini, nikotiinhape, B6-vitamiini, biotiini, D-vitamiini, E-vitamiini ja K-vitamiini tarbimise ja manustamisega. 
Inimene.
RHK-10.
Eestis tänapäeval kehtiva rahvusvaheliste haiguste klassifikatsiooni RHK-10 alusel kuuluvad hüpervitaminoosid IV peatüki alampeatükki E65-E68: Rasvumus ja muud liigtoitumuse vormid (ingl k "Obesity and other hyperalimentation") jaotisse E67: Muud liigtoitumuse vormid (ingl k "Other hyperalimentation") mida vajaduse korral täpsustatakse jaotistega: 
Muud liigtoitumuse vormid
Reno No. 51

Reno No. 51 on vald Kanadas Saskatchewani provintsis.
Valla keskus on Consul.
Aastal 2006 oli elanike arv 462.
Rabamine

Rabamine on viljavihkude teradest tühjakslöömine vastu pinki (rabamispink), seina vms.
Eesti talurahvakultuuris rabati enamasti rukist, harvem ka nisu, selleks löödi viljapäid vastu rehetoa seina, eriti Põhja-Eestis. Pärast rabamist alustati rehe all vilja peksmist koodi või vardaga. 19. sajandi lõpul Lõuna-Eestis enam rukist koodiga ei pekstud, piirduti vaid rabamise ja seejärel "tüvelöömisega".
Chase'i maakond (Nebraska)

Chase'i maakond ("Chase County") on maakond USA-s Nebraska osariigis.
Maakonna halduskeskus ja suurim linn on Imperial.
Maakonna pindala on 2326 km², millest 8 km² moodustab veepindala.
Elanike arv oli 2010. aasta rahvaloenduse järgi 3966. Aastal 2000 oli elanikke 4068.
Ajalugu.
Chase'i maakond moodustati 27. veebruaril 1873. aastal. Maakond on saanud nime Nebraska peaprokuröri Champion S. Chase'i järgi.
Chase'i maakond

Chase'i maakond on maakond Ameerika Ühendriikides Kansase osariigi keskosas.
2010. aastal elas maakonnas 2790 inimest. Maakonna keskus ja suurim linn on Cottonwood Falls (955 elanikku). Suuremad asulad on veel Strong City (580) ja Matfield Green (62).
Maakonna pindala on 2015 km². Veepindala on 5 km².
Ajalugu.
Chase'i maakond moodustati 11. veebruaril 1859 Butleri ja endise Wise'i maakonna osadest ning maakond oli 33. Kansase maakond. Maakond on saanud nime USA rahandusministri Salmon P. Chase'i järgi.
Woodfordi maakond (Illinois)

Woodfordi maakond ("Woodford County") on maakond USA-s Illinoisi osariigis.
Maakonna halduskeskus ja suurim linn on Eureka.
Maakonna pindala on 1405 km², millest 38 km² moodustab veepindala.
Elanike arv oli 2010. aasta rahvaloenduse järgi 38 664. Aastal 2000 oli elanike arv 35 469.
Ajalugu.
Woodfordi maakond moodustati 1841. aastal Tazewelli ja McLeani maakonna osadest. Maakond on saanud nime Kentucky osariigis asunud Woodfordi maakonna järgi.
Kliima.
Madalaim kuu keskmine temperatuur jaanuaris on maakonna halduskeskuses Eurekas −11 °C (13 °F) ja kõrgeim juulis 30 °C (86 °F). Madalaim temperatuur on mõõdetud 1905. aasta veebruaris −33 °C (−28 °F) ja kõrgeim temperatuur 1936. aasta juulis 44 °C (111 °F). Keskmine kuu sajuhulk varieerub jaanuarikuise 44 mm ja maikuise 107 mm vahel.
Woodfordi maakond

Woodfordi maakond ("Woodford County") on maakond USA-s Kentucky osariigis.
Maakonna halduskeskus ja suurim linn on Versailles.
Maakonna pindala on 497 km², millest 3 km² moodustab veepindala.
Elanike arv oli 2010. aasta rahvaloenduse järgi 24 939. Aastal 2000 oli elanikke 23 208.
Ajalugu.
Woodfordi maakond moodustati 1789. aastal Fayette'i maakonna osast. Maakond on nime saanud Virginiast pärit kindrali William Woodfordi järgi.
1792. aastal moodustati osa maakonna territooriumist Scotti maakond, 1794. aastal Frankilini maakond.
Grady maakond (Georgia)

Grady maakond ("Grady County") on maakond USA-s Georgia osariigis. 
Maakonna halduskeskus ja suurim linn on Cairo. 
Maakonna pindala on 1192 km², millest 6 km² moodustab veepindala. 
Elanike arv oli 2010. aasta rahvaloenduse järgi 25 011. Aastal 2000 oli elanike arv 23 659. 
Ajalugu.
Grady maakond moodustati 17. augustil 1905. aastal Decaturi ja Thomase maakonna osadest. Maakond on saanud nime oraator Henry W. Grady järgi.
Grady maakond (Oklahoma)

Grady maakond ("Grady County") on maakond USA-s Oklahoma osariigis.
Maakonna halduskeskus ja suurim linn on Chickasha.
Maakonna pindala on 2860 km², millest 11 km² moodustab veepindala. Maakonna põhjapiiri moodustab Arkansas' suurim lisajõgi Canadian.
Elanike arv oli 2020. aasta rahvaloenduse järgi 54 795. Aastal 2010 oli elanikke 52 431 ja 2000. aastal 45 516.
Ajalugu.
Praeguse maakonna alal elasid tšikasoo ja tšokto indiaanlased, kes sunniti sinna asuma 1830. aastatest Ameerika Ühendriikide kaguosast.
Minco oli praeguse maakonna alal esimene linn, kuhu 1890. aastal raudtee jõudis. 1892. aastal ehitati Chicago, Rock Island and Pacific Railroadi raudteeliin läbi Chickasha, Ninnekah' ja Rush Springsi linna.
Grady maakond moodustati 1907. aastal. Maakond on nime saanud oraator Henry W. Grady järgi.
Grizelda Kristiņ

Grizelda Kristiņ (läti keeles Grizelda Kristiņa, neiupõlvenimega Grizelda Bertholde; 19. märts 1910 Vaid – 2. juuni 2013) oli viimane elus olnud liivlane, kelle emakeel oli liivi keel.
Ta lõpetas kooli Mazirbes, hiljem õppis kodumajanduskoolis Soomes (Orimattilas). Enne teist maailmasõda elas ta Riias, kus töötas sööklas ja seejärel sööklaid kontrollivas asutuses.
Teise maailmasõja ajal pages ta Rootsi ja sealt aastal 1951 Kanadasse. Ta elas Campbellville'i linnas Ontario provintsis.
Grizelda Kristiņ kirjutas liivikeelseid luuletusi. 
Isiklikku.
Tema nõbu oli Viktor Berthold (1921–2009).
Vaide

Vaide (liivi keeles "Vaid") on küla ("ciems") Kuramaal Lätis. Küla asub Talsi piirkonnas Kolka vallas.
Küla on esmamainitud 1582/1583. aastal Piltene vakuraamatus ("Waiden"). Toona kuulus seal Piltene mõisale neli majapidamist. Kahel talunikul olid liivi nimed – "Tullepoyke" ja "Matze Samit". Hiljem kuulus küla kuni Läti iseseisvumiseni Dundaga mõisale. Aastail 2009–2021 kuulus küla Dundaga piirkonda.
Aastal 1823 sündis Vaide Lāži talus liivi haridustegelane Nika Polmanis. Samas talus avati aastal 1920 algkool, kus õpetati ka liivi keelt. Vaide Ozolnieki talus peatusid liivlaste uurimise ajal nii Paul Ariste, Eduard Vääri kui ka Lauri Kettunen. Tol perioodil elas sealses Purvziedi talus metsavaht Edgars Hausmanis, kes rajas sinna väärtusliku puude kollektsiooni.
Vaide jääb Slītere rahvusparki. Külas kasvavad neli mändi on looduskaitse all. Külas asuvad Žonaki muinaskalmed on kohaliku mälestisena muinsuskaitse all.
Antivitamiinid

Antivitamiinid on antitoitainete hulka kuuluvad erineva struktuuriga orgaanilised ja anorgaanilised ühendid, mis võivad olla nii looduslikku kui ka sünteetilist päritolu. Need võivad segada vitamiinide metaboliseerimist, konkureerida organismis vitamiinidega või takistada nende imendumist.
Inimene saab antivitamiine peamiselt toidu ja ravimitega.
Antivitamiinide klassifikatsioon erinevate organismide, liikide ja indiviidide lõikes võib olla erinev. Samuti mõjutavad antivitamiinide toimet tarbitavate toitainete kogused, kehakaal, biosaadavus, pH tasakaal, geneetilised faktorid ja organismi üldine tervislik seisund.
Antivitamiinide toimet mõjutavad ka toiduainete töötlemine ja säilitamine.
Antitoitained ja antivitamiinid võivad olla näiteks
Antivitamiinid on ka erinevate vitamiinide sünteetilised vormid ja strukturaalsed analoogid, mis kutsuvad organismis esile kunstliku vitamiinivaeguse (ingl k "artificial deficiency"). Näiteks saab mõnede organismide puhul sõltuvalt ainete kogustest klassifitseerida D-vitamiini antivitamiinina A-vitamiini, K-vitamiini ja E-vitamiini.
Toimemehhanism.
Antivitamiin mõjutab vitamiini metabolismi peamiselt kolmel viisil:
Otto Tint

Otto Tint (3. märts 1901 Sõmerpalu vald, Võrumaa – 12. veebruar 1945 Riia) oli Sõmerpalu vallavanem.
Ta oli kaitseliitlane, Võru põllumeeste konvendi liige ja 1940. aastal Sõmerpalu vallavanem.
1941. aastal oli ta Osula aleviku metsavendade grupi juht, valiti valla Omakaitse juhiks. 10. juulil võttis omavalitsuse juhtimise üle ja 12. juulil määrati Võru maavalitsuse poolt vallavanemaks.
Otto Tint kirjutas 1942. aastal oma mälestused Suvesõjast. Ta arreteeriti NKVD poolt 11. septembril 1944 ja hukati 12. veebruaril 1945 Riias.
Puurkaev

Puurkaev on suhteliselt väikese läbimõõduga (10–15 cm) toruga kindlustatud puurauk, mis on puuritud vee võtmiseks sügavamatest põhjaveekihtidest. 
Tänapäeval kasutatakse kaevude puurimiseks enamjaolt puurmasinat. Tänu puurmasinale suudetakse luua sügavam puurkaev, mis tagab stabiilse ligipääsu puhtale veele. 
Puurkaev kindlustatakse kas mantel- ja/või filtertoruga, mis takistab kaevu kokku varisemist, samas isoleerib kaevuvee muudest maapinnalähedastest veekihtidest, kaitseb reostuse ning tervist ja seadmeid ohustavate reostuse eest.
Puurkaevu rajamine.
Puurkaevusid eelistatakse salvkaevudele, puurkaevud avavad sügavamad põhjaveekihid, mis on suurema tootlikkuse ja pideva veeandvusega. Puurkaevud on reostuse poolt paremini kaitstud kui salvkaevud.
Puurkaevu rajamisel peab vältima kasutatava veekihi reostamist. Selle tõttu seatakse nõudeid puurkaevu sanitaarkaitse- ja konstruktsiooni osas. Puurkaev peab asuma reostusallikate (käimlad, kütusemahutid, septik) suhtes põhjavee voolu suunas ülesvoolu ja neist võimalikult kaugel.
Eesti tingimused ja standard eeldab, et puurkaevule pannakse seinaks toru (nn manteltoru), et sügavate veekihtideni puurimisel ei jõuaks põhjavette seda reostama vesi kõrgematest veekihtidest ja pinnaselt. Selle ümber jäetakse 25 millimeetrit tühja ruumi, mis täidetakse tsemendiga.
Puurkaevude rajamist, ümberehitust, konserveerimist ning lammutamist reguleerib Ehitusseadustik ning Ehitusseadustiku määrus 43. 
Ajalugu.
Puurkaevude puurimisel on pikk ajalugu (202 eKr – 220 pKr). K.S. Tom kirjeldab puurimisprotsessi: “Hiina süvapuurimise meetodit viis läbi meeskond mehi, kes hüppasid puurile paigutatud tala peale, samal ajal kui pühvlid ja härjad puuri pöörasid.” Esimeseks sajandiks eKr suutsid Hiina käsitööna valmistatud malmist puuridega puurijad puurida kuni 1500 m sügavaid puurauke. Puuraukude puurimine oli aeganõudev ja pikk protsess. Alles 19. sajandil jõudsid Euroopa ja Lääs järele iidse Hiina puuragu puurimistehnoloogiale.
Kasutusalad.
Põhjavesi on meile kättesaadavaks tänu puurkaevudele. Puurkaeve kasutatakse  nii joogivee kui ka tootmisvee saamiseks, samuti ka hüdrogeoloogilisteks uuringuteks.
Ohud.
Vale tehnoloogia kasutamise korral on oht, et põhjavee asemel või sellele lisaks satub pinnavesi, mis võib olla reostunud, sisaldada seadmeid või tervist kahjustavaid elemente. Nii võidakse kasutada tehnoloogiat, mis toimib muudes riikides tänu sealsele pinnase eripärale, aga Eestis mitte: põhjamaade graniidine pinnas võimaldab rakendada tavapärasest kiiremat ja odavamat ODEX tehnoloogiat. Eestisse see aga reeglina ei sobi, kuna ei taga piisavat isoleeritust pinnaveest. ODEXi puhul pannakse koos augu puurimisega kohe paika ka toru, millele peaks järgnema tsementeerimine, aga toru ümber ei jää piisavalt ruumi, kuhu tsementi pumbata.
Ahasveeruse uni

"Ahasveeruse uni" on Ene Mihkelsoni aastal 2001 ilmunud romaan. 
Romaani peategelaseks on umbes 1944. aastal sündinud naine, kes püüab iseseisvuse taastanud Eestis, 1990. aastate teisel poolel leida nõukogude aja arhiividest infot oma vanemate saatuse kohta pärast Teist maailmasõda. Tema isa Meinhard ja ema Vilma läksid pärast maailmasõda repressioonide hirmus metsa, isa hukkus segastel asjaoludel ja ema tuli hiljem metsast välja, kuid ei hakanud enam tütart kasvatama. Naine kasvab esmalt sugulaste juures, siis internaatkoolis. Vanemate käekäigu avanemise looga paralleelselt kulgeb peategelase mõistatusliku haiguse lugu, unenäod vahelduvad tegelikult toimunuga. 
Romaan valiti 2006. aastal kirjandusteadlaste, kirjandusväljaannete toimetajate, kirjanike ja õppejõudude seas läbi viidud küsitluses taasiseseisvunud Eesti parimaks romaaniks.
2011. aastal plaaniti "Ahasveeruse uni" Endla teatris lavastada, kuid selle lavastaja ja dramaturg Tiit Palu otsustas siiski selle lavale toomata jätta, sest "erinevatel põhjustel polnud hetkel võimalik jõuda Ene Mihkelsoni suurromaanile väärilise tulemuseni".
Retseptsioon.
Kirjandusteoreetik Toomas Liiv on rõhutanud une ja ärkveloleku piiri ähmasusele romaanis ja ka Eestis, (sisemisele) sundusele rahu leidmata seda otsida nagu pealkirjas viidatud Jeruusalemma kingsepp Ahasveerus, kes pidi igavesti ringi rändama, sest ei olnud lubanud Jeesusel teel Kolgatale oma kodu ukse ees korraks puhata. 
Paljud kirjandusteoreetikud (Eva Rein, Tiina Kirss, Aija Sakova, Eneken Laanes) on romaani nimetanud ka traumaromaaniks. 
Romaani keskseks teljeks on mäletamise küsimus: millised on (otsesemalt) metsavendade mäletamist puudutavad probleemid iseseisvuse taastanud Eestis ning (laiemalt) missugune on baltisaksa kultuuripärandi roll Eesti kultuuri kujunemisel. Baltisaksa pärandi rõhutus saab alguse peategelase segast päritolu isa nähtud endelisest unenäost, kus tollele antakse juudi pass, ning laieneb peategelase mõtiskluseks Eesti kaugema mineviku ja baltisaksa kultuuri vahekorra üle, tõukudes rahvaraamatutest teada loost 18. sajandil Liivimaal rännanud Liivimaa Ahasveerusest.
Alatskivi jõgi

Alatskivi jõgi on Peipsiääre vallas voolav 16,4 km pikkune jõgi, mille lähe on Väljakülas ja mis suubub Peipsi järve, Rootsiküla külast põhja pool. Alatskivi jõgi läbib oma teel Mustjärve, Savastvere järve ja Alatskivi järve.
Väinamere saarte sihtkaitsevöönd

Väinamere saarte sihtkaitsevöönd on Matsalu rahvusparki kuuluv 4406,7 ha suurune sihtkaitsevöönd, mille eesmärk on kaitsta Väinamere saarte elustikku.
Vöönd hõlmab järgmised saared: Sõmeri saar, Põhja-Pudurahu, Lõuna-Pudurahu, Silmarahu, Sõmeri Põhjarahu, Sõmeri Lõunarahu, Liia saar (ehk Liialaid), Roograhu, Kuivarahu, Ülerahu, Koharahu, Suurrahu, Suurrahu rahukesed, Näripea rahu, Tauksi saar, Tauksi rahukesed, Riiurahud, Borki saar, Krimmi saar, Laekarahu, Mustakivi rahu, Paljarahu, Sveni rahu, Siimurahud, Tagarahu (ehk Orarahu) ja Esirahu (ehk Rohirahu).
Spiiker

Spiiker (inglise sõnast "speaker" – 'kõneleja') on parlamendi, volikogu või muu parlamentaarse organisatsiooni eesistuja. 
Traditsiooniliselt kasutatakse seda sõna eesti keeles eelkõige anglosaksi maade ametiisikute, näiteks Suurbritannia parlamendi kodade ja USA Esindajatekoja eesistuja kohta. Vahel nimetatakse sünonüümselt spiikriks ka Eesti Riigikogu esimeest. Harvem kutsutakse nii muid eesistujaid, näiteks on spiiker Tallinna Ülikooli Üliõpilaskonna volikogul.
Soome Maapartei

Soome Maapartei (soome keeles "Suomen Maaseudun Puolue") oli Soomes tegutsenud erakond, praeguse Põlissoomlaste erakonna eelkäija.
Soome Maapartei rajas varem Maaliitu (nüüdsesse Soome Keskerakonda) kuulunud populistlik poliitik Veikko Vennamo. Partei tõusis esile 1970. aastal. 1968, 1978 ja 1982 oli Vennamo Maapartei presidendikandidaat, saades esimesel korral 11% häältest. 1983–1990 oli Maapartei valitsustes koos kõigi kolme suure parteiga.
Kui Veikko Vennamo poliitikast loobus, võttis partei üle tema poeg Pekka Vennamo. 1983. aasta parlamendivalimistel kogus ta 8,5% häältest, kuid keeldus pakutud ministrikohast. 1995. aastal lõpetas Maapartei pankrotiga, samal aastal asutasid selle liikmed uue, Põlissoomlaste erakonna.
Boliivia president

Boliivia president (hispaania keeles "Presidente de Bolivia"), ametlikult Boliivia Paljurahvuselise Riigi president ("Presidente del Estado Plurinacional de Bolivia"), on Boliivia riigipea ja valitsusjuht ning Boliivia relvajõudude ülemjuhataja. 
Boliivia põhiseaduse kohaselt valitakse president viieks aastaks ning ta võib ametis olla maksimaalselt kaks ametiaega. Presidendivalimistel, juhul kui ükski kandidaat ei saavuta häälteenamust (kas üle 50% häältest või vähemalt 40% häältest ja vähemalt 10% rohkem kui teisel kohal olev kandidaat), lähevad teise vooru kaks parima tulemuse saanud kandidaati.
Alates 8. novembrist 2025 on Boliivia president Rodrigo Paz Pereira.
Philipp Lenard

Philipp Eduard Anton von Lenard (7. juuni 1862 – 20. mai 1947) oli saksa füüsik. 
Ta pälvis 1905. aastal Nobeli füüsikaauhinna oma uuringute eest katoodkiirte valdkonnas, sealhulgas nende paljude omaduste väljaselgitamise eest. 
Ta oli ka natsionaalsotsialistliku ideoloogia aktiivne toetaja.
Albert Abraham Michelson

Albert Abraham Michelson (19. detsember 1852 – 9. mai 1931) oli USA füüsik, keda tuntakse valguse kiiruse mõõtmise ja eriti Michelsoni-Morley katses osalemise järgi. 
Aastal 1907 pälvis ta Nobeli füüsikaauhinna, olles esimene ameeriklasest Nobeli teaduspreemia laureaat. Ta on ka Matteucci medali (1903), Copley medali (1907) ja Henry Draperi medali (1916) laureaat.
Laialt on tuntud tema 1894. aasta väide selle kohta, et tõenäoliselt on kõik füüsikavaldkonna tähtsamad seadused leitud ning füüsikute edasine töö on pigem mõõtmistulemuste täpsustamine ja teadaolevate seaduste rakendamine. Samamoodi juhtis ta tähelepanu vajadusele liikuda täpsemate mõõtmistulemuste poole ka 1903. aastal. Samas avaldas Albert Einstein juba 1905. aastal erirelatiivsusteooria.
Gabriel Lippmann

Jonas Ferdinand Gabriel Lippmann (16. august 1845 – 13. juuli 1921) oli isa poolt juudi päritolu Prantsuse füüsik ja leiutaja, Nobeli auhinna laureaat.
Ta pälvis 1908. aastal Nobeli füüsikaauhinna valguse interferentsi abil värvide fotograafilise reprodutseerimise meetodi avastamise eest.
Külimit

Külimit ehk külvivakk (murdes ka "külivakk", Saaremaal "külipainand", "painand", läänemurdes "peks", Lõuna-Eestis "seek", Põhja-Eestis "kehik"; alamsaksapäraselt "kylemeth") on põline eesti külvivahend. Nimetus pärineb väidetavalt juba ürgkogukondlikust ajast ja tähendas külvimõõtu. Külimit oli ühtlasi viljamõõduna kasutatud mõõdunõu.
See oli Ida-Euroopas laialdaselt levinud, Saaremaal ja Lõuna-Eestis kasutati neid veel 20. sajandi algaastail.
Külimitul oli ümmargune või ovaalne laudpõhi, küljed olid kas punutud (nt pajuvitstest, juurtest jne) või haavalaastust (ka pärnakoorest) painutatud. Külimit seoti sedelgarihma või "külvivööga" üle õla. Ühe käega hoiti külimittu, teise käega külvati.
Külimitu suurus oli piirkonniti erinev, näiteks 19. sajandil Põhja-Eesti aladel mahutas külimit 12 Tallinna toopi (u 16 liitrit), Lõuna-Eestis 18 Riia toopi (u 19,5 liitrit) või 9 Riia toopi (9,8 liitrit). Toobi maht liitrites oli eri aegadel erinev.
Kütis

Kütis (põhjaeesti murretes "loomis") on algeline põlluharimisviis, mille puhul kesale või söödile kanti puuhalge, mis segati küntud maaga ja seejärel pandi väetise tekitamiseks puuhalud põlema. Kütis on tuletatud aletegemisest.
Alfiano Natta

Alfiano Natta on vald Itaalias Piemonte maakonnas Alessandria provintsis. 
Alfiano Natta asub Versa orus, umbes 43 km kaugusel provintsi pealinnast. 
280 meetri kõrgusel merepinnast asuva Alfiano Natta asustustihedus on keskmiselt inimest ruutkilomeetri kohta.
Alfiano Natta piirneb järgmiste omavalitsusüksustega: Calliano (AT), Castelletto Merli, Moncalvo (AT), Odalengo Piccolo, Penango (AT), Tonco (AT), Villadeati.
Alfiano Natta halduspiirides asuvad järgmised asulad: Cardona, Casarello, Casa Paletti, Sanico.
Alice Bel Colle

Alice Bel Colle on vald Itaalias Piemonte maakonnas Alessandria provintsis. Alice Bel Colle asub linnulennult 5,8 km kaugusel Acqui Termest.
418 meetri kõrgusel merepinnast asuva Alice Bel Colle asustustihedus on keskmiselt inimest ruutkilomeetri kohta.
Alice Bel Colle piirneb järgmiste omavalitsusüksustega: Acqui Terme, Cassine, Castel Rocchero (AT), Castelletto Molina (AT), Maranzana (AT), Quaranti (AT), Ricaldone.
Alice Bel Colle halduspiirides asuvad järgmised asulad: Boidini, Causolo, Gaviglio, Stazione, Valle Boidi.
Alice Bel Collet läbib Asti-Genova raudteeliin, raudteejaam asub Stazione asulas.
Barbouri maakond (Alabama)

Barbouri maakond ("Barbour County") on maakond USA-s Alabama osariigis.
Maakonna halduskeskus on Clayton ja suurim linn Eufaula.
Maakonna pindala on 2343 km². Veepindala on 51 km².
Elanike arv oli 2010. aasta rahvaloenduse järgi 27 457. Aastal 2000 oli elanikke 29 038.
Ajalugu.
Barbouri maakond moodustati 18. detsembril 1832. aastal. Maakond on saanud nime Virginia kuberneri James Barbouri järgi. Algselt oli maakonna halduskeskus Louisville, 1834. aastal sai selleks Clayton.
Alluvioni Cambiò

Alluvioni Cambiò on vald Itaalias Piemonte maakonnas Alessandria provintsis. Po madalikul, Po ja Tanaro ühinemiskoha läheduses paiknev Alluvioni Cambiò asub umbes 15 km kaugusel Alessandriast kirdes.
77 meetri kõrgusel merepinnast asuva Alluvioni Cambiò asustustihedus on keskmiselt inimest ruutkilomeetri kohta.
Alluvioni Cambiò piirneb järgmiste omavalitsusüksustega: Bassignana, Isola Sant'Antonio, Piovera, Rivarone, Sale.
Alluvioni Cambiò halduspiirides asuvad järgmised asulad: Grava, Montariolo, Baracconi, Massarini, Mezzanino.
Barbouri maakond

Barbouri maakond ("Barbour County") on maakond USA-s Lääne-Virginia osariigi põhjaosas.
Maakonna halduskeskus on Philippi.
Maakonna pindala on 888 km², millest 5 km² moodustab veepindala.
Elanike arv oli 2010. aasta rahvaloenduse järgi 16 589. Aastal 2000 oli elanike arv 15 557.
Ajalugu.
Barbouri maakond moodustati 3. märtsil 1843 Harrisoni, Lewise ja Randolphi maakonna osadest. Maakond on saanud nime Virginia poliitiku ja juristi Philip Pendleton Barbouri järgi.
Quitmani maakond (Georgia)

Quitmani maakond ("Quitman County") on maakond USA-s Georgia osariigis. 
Maakonna halduskeskus ja suurim linn on Georgetown. 
Maakonna pindala on 417 km², millest 24 km² moodustab veepindala. 
Elanike arv oli 2010. aasta rahvaloenduse järgi 2513. Aastal 2000 oli elanikke 2598. 
Ajalugu.
Quitmani maakond moodustati 10. detsembril 1858. aastal Randolphi ja Stewarti maakonna osadest. Maakond on saanud nime Mississippi kuberneri John A. Quitmani järgi.
Rock'n'rolli Kuulsuste Hall

Rock'n'rolli Kuulsuste Hall ja Muuseum (inglise "Rock and Roll Hall of Fame and Museum") on USA-s Ohio osariigis Clevelandis asuv sihtasutus ja muuseum, mille eesmärk on koguda ja säilitada rokkmuusikat märkimisväärselt mõjutanud muusikute ja muusikaprodutsentide ajalugu. 
Kuulsuste valimine.
Rock'n'rolli Kuulsuste Halli liikmeks on võimalik saada mitte varem kui 25 aastat pärast esimese heliplaadi ilmumist. Kandidaatide valiku otsustab muusikaajaloolastest koosnev komitee. Kuulsuste Hallis on viis kategooriat: lauljad, ansamblid ja pillimängijad (nn "performers"); heliloojad ja produtsendid (nn "non-performers"); rokkmuusika varased mõjutajad (nn "early influences"); abimuusikud (nn "sidemen", praegu kategooria "Award for Musical Excellence"); ja singlid. Lõplik valimine toimub hääletamise teel, millest võtab osa umbes 1000 asjatundjat: ülikoolide õppejõud, ajakirjanikud, muusikaprodutsendid ja teised isikud, kellel on kogemust muusikatööstuse valdkonnas. Valituks saamiseks on vaja koguda vähemalt 50% häältest. 
Igal aastal valitakse välja viis kuni seitse inimest, kes New Yorgis toimuval pidulikul tseremoonial Kuulsuste Halli vastu võetakse. Esimesteks Kuulsuste Halli liikmeteks said 1986. aasta jaanuaris Chuck Berry, James Brown, Ray Charles, Sam Cooke, Fats Domino, Everly Brothers, Buddy Holly, Jerry Lee Lewis, Little Richard ja Elvis Presley.
Sihtasutuse ja muuseumi ajalugu.
Rock'n'rolli Kuulsuste Halli sihtasutus asutati 20. aprillil 1983. aastal ning muuseum avati üldsusele 2. Septembril 1995. Hoone projekteeris 20. sajandi üks mõjukamaid arhitekte Ieoh Ming Pei ja see asub Clevelandi kesklinnas Erie järve kaldal. 
Clevelandi linn valiti muuseumi asukohaks rahvahääletusel mitmete linnade seast, nende hulgas tuntud plaadifirmade kodulinnad Memphis (Sun Studios ja Stax Records), Detroit (Motown Records) ja Cincinnati (King Records) ning New York. Lõplikku otsust mõjutas asjaolu, et selles linnas oli 1950. aastate esimesel poolel töötanud raadiojaama WJW "disc jockey" Alan Freed, kes oli võtnud kasutusele termini "rock and roll" ja edendanud jõuliselt uut muusikažanrit, ning et Clevelandis toimus 1952. aastal Ameerika Ühendriikide ajaloo esimene "rock'n'roll"'i kontsert "Moondog Coronation Ball".
Quitmani maakond

Quitmani maakond ("Quitman County") on maakond USA-s Mississippi osariigis.
Maakonna halduskeskus on Marks ja suurim linn Lambert.
Maakonna pindala on 1053 km², millest 4 km² moodustab veepindala.
Elanike arv oli 2010. aasta rahvaloenduse järgi 8223. Aastal 2000 oli elanike arv 10 117.
Ajalugu.
Quitmani maakond moodustati 1877. aastal Coahoma ja Panola maakonna osadest. Maakond on saanud nime Mississippi osariigi kuberneri John A. Quitmani järgi.
Stewarti maakond (Georgia)

Stewarti maakond ("Stewart County") on maakond USA-s Georgia osariigis. 
Maakonna halduskeskus on Lumpkin. 
Maakonna pindala on 1200 km², millest 12 km² moodustab veepindala. 
Elanike arv oli 2010. aasta rahvaloenduse järgi 6058. Aastal 2000 oli elanikke 5252. 
Ajalugu.
Stewarti maakond moodustati 23. detsembril 1830 Randolphi maakonna osast. Maakond on nime saanud Ameerika iseseisvussõja veterani Daniel Stewarti järgi.
Stewarti maakond

Stewarti maakond ("Stewart County") on maakond USA-s Tennessee osariigis.
Maakonna halduskeskus ja suurim linn Dover.
Maakonna pindala on 1277 km², millest 90 km² moodustab veepindala.
Elanike arv oli 2010. aasta rahvaloenduse järgi 13 324. Aastal 2000 oli elanike arv 12 370.
Ajalugu.
Stewarti maakond moodustati 1. novembril 1803. aastal Montgomery maakonna osast. Maakond on saanud nime Mississippi osariigi asekuberneri Duncan Stewarti järgi.
Upshuri maakond (Lääne-Virginia)

Upshuri maakond ("Upshur County") on maakond USA-s Lääne-Virginia osariigis.
Maakonna halduskeskus on Buckhannon.
Maakonna pindala on 919 km². Veekogusid ei ole.
Elanike arv oli 2010. aasta rahvaloenduse järgi 24 254. Aastal 2000 oli elanike arv 23 404.
Ajalugu.
Upshuri maakond moodustati 26. märtsil 1851 Randolphi, Barbouri ja Lewise maakonna osadest. Maakond on saanud nime Virginia advokaadi ja poliitiku Abel P. Upshuri järgi.
Nawaz Sharif

Mian Muhammad Nawaz Sharif (pandžabi, urdu: نواز شریف; sündinud 25. detsembril 1949 Lahores) on Pakistani poliitik.
Ta oli aastatel 1990–1993, 1997–1999 ja 2013–2017 Pakistani peaminister.
Ta on Pakistani Muslimiliiga president.
Nawaz Sharifi perekonnale kuulub mitu terase- ja toiduainetetööstuse kontserni.
Upshuri maakond

Upshuri maakond ("Upshur County") on maakond USA-s Texase osariigis.
Maakonna halduskeskus on Gilmer.
Maakonna pindala on 1536 km², millest 13 km² moodustab veepindala.
Elanike arv oli 2010. aasta rahvaloenduse järgi 39 309. Aastal 2000 oli elanike arv 35 291.
Ajalugu.
Upshuri maakond moodustati 1846. aastal Harrisoni maakonna osast. Maakond on saanud nime Abel P. Upshuri järgi, kes oli president John Tyleri ajal USA riigisekretär.
Kuressaare Püha Nikolai kogudus

Kuressaare Püha Nikolai kogudus on Eesti Apostlik-Õigeusu Kiriku kogudus Kuressaares Kuressaare Püha Nikolai kirikus.
Planeet oma teel

"Planeet oma teel" on laulja Ott Leplandi kolmas singel tema kolmandalt stuudioalbumilt "Öö mu kannul käib". Laulu meloodia on loonud Ott Lepland ja sõnad kirjutanud Aapo Ilves.
Maret Käbin

Maret Käbin (15. september 1929 Tartu – 16. detsember 2014) oli eesti toimetaja ja tõlkija.
Maret Käbin sündis Reinhold ja Hilda Käbina pere esimese lapsena. Hiljem sündisid õde Mall ja vend Tiit Käbin.
Pere elas Puka postimajas kuni 1940. aastani, mil põgeneti küüditamise hirmus Harjumaale Nõmmele. Maret oli Pukas lõpetanud algkooli, Nõmmel hakkas ta õppima keskkoolis, mille lõpetas 1947. aastal.
Seejärel õppis ta Tartu Riiklikus Ülikoolis ajaloo-keeleteaduskonna loogika-psühholoogia osakonnas, mille lõpetas 1952. aastal. 
Seal tutvus ta Erast Parmasto ja hiljem Jüri Veimanniga, kellega abiellus.
Koos asuti elama Kasahhi NSV-sse, kus kirurgist abikaasale lubati oma haiglat. Enne esimese lapse Mari Käbini sündi koliti tagasi Eestisse, kus Maret Käbin asus tööle toimetajana kirjastuses Eesti Raamat.
Ta tõlkis vene ja inglise keelest, oli tuntud vene kirjaniku Ivan Bunini teoste tõlkija.
Durian

Durian (ka duurian) on villapuuliste ("Bombacaceae") sugukonda kuuluva Kagu-Aasia troopikas kasvava hariliku durianipuu vili.
Duriani tuntakse peaaegu kogu maailmas hea maitse ning ebameeldiva lõhna pärast. Rahvasuus on duriani kohta levinud ka ütlus: "maitseb nagu taevas, haiseb nagu põrgu". Maitseb nagu karamell, maasikad, vahukoor ja juust kokku, ent haiseb nagu mädasibul. Puuviljaarmastajad tunnevad juba kilomeetri kauguselt durianile iseloomulikku lehka. 
Levik.
Durian kasvab peamiselt Filipiinidel, Malaisias ja Indoneesias. Kuna taim vajab niiskemat keskkonda on võimalik ka, et see hakkab kasvama jõekallastel. 
Söömine.
Durian jaguneb kolmeks kuni viieks osaks, milles on kuni 3 seemet, mida ümbritseb paks ja kollakas seemnerüü. Seda on keelatud süüa avalikes kohtades, kuna selle lehk ei meeldi paljudele. Bussides ja lennukites on mõnikord koguni pandud üles silt "No durians!" (durianide söömine keelatud).
Duriane süüakse koos riisiga või jäätisega, samuti tehakse seemnerüüst ka moosi.
Kasutamine.
Duriani ogalist kesta on kasutatud kütteks ning liha või kala suitsutamiseks. Samuti on tehtud durianipuu puidust tarbepuitu. Kuna puit on termiitidele sobilik, kasutatakse seda ehitusel vaid üksikutes kohtades.
Pildigalerii.
&lt;br&gt;
Mägi-Karabahhi konflikt

Mägi-Karabahhi konflikt oli etniline ja territoriaalne konflikt Armeenia ja Aserbaidžaani vahel. Osapooled võitlesid armeenlastega asustatud Mägi-Karabahhi ja kuni 1990. aastateni aseritega asustatud seitsme Mägi-Karabahhi ümbritseva maakonna pärast. Mägi-Karabahh oli aastani 2023 osaliselt Mägi-Karabahhi Vabariigi kontrolli all, rahvusvaheline üldsus tunnustas siiski piirkonnas Aserbaidžaani võimu. Ajapikku õnnestus Aserbaidžaanil taastada kontroll Mägi-Karabahhi ja seda ümbritsevate alade üle.
Nõukogude ajal diskrimineeriti Mägi-Karabahhi autonoomse oblasti armeenlasi: Aserbaidžaani NSV võimud surusid Mägi-Karabahhis armeenia kultuuri ja identiteeti tagaplaanile, survestasid armeenlasi piirkonnast lahkuma ja õhutasid asereid Mägi-Karabahhi kolima. Sellest hoolimata jäid armeenlased Mägi-Karabahhis enamusrahvuseks. Glasnosti tingimustes korraldati 1988. aastal Mägi-Karabahhis rahvahääletus, et liita oblast Armeenia NSV-ga. Rahvahääletus keris armeenlaste ja aserite vahel pingeid juurde, mitmel pool Aserbaidžaanis puhkes armeenlaste-vastane vägivald. Kiusati ka asereid.
Pärast Nõukogude Liidu lagunemist kasvasid pinged täiemahuliseks sõjaks, mille võitsid Armeenia ja Mägi-Karabahhi Vabariik. Armeenia okupeeris Mägi-Karabahhi ja seda ümbritsevad alad. Armeenia võimud saatsid aserid Mägi-Karabahhist välja samas kui Aserbaidžaani võimud saatsid enda riigist välja armeenlasi. Aastal 1994 sõlmisid vaenupooled relvarahu, mis püsis võrdlemisi hästi 2010. aastateni. Aastal 2016 toimus nelja päeva pikkune sõda, millega sadadest hukkunutest hoolimata ei saavutanud kumbki vaenupool edu.
Aastal 2020 toimus tuhandeid inimelusid nõudnud teine Mägi-Karabahhi sõda, mille võitis Aserbaidžaan. Rahulepinguga sai Aserbaidžaan endale kõik Mägi-Karabahhi ümbritsevad maakonnad ning kolmandiku Mägi-Karabahhist. Kokkupõrked piiril jätkusid ka pärast täiemahulise sõja lõppu. Detsembris 2022 kehtestas Aserbaidžaan Mägi-Karabahhile blokaadi ning septembris 2023 käivitas laiaulatusliku pealetungi pärast mida sõlmiti uus relvarahu. Suurem osa piirkonna armeenlastest põgenes kodudest ning Mägi-Karabahhi Vabariik lõppes ametlikult 1. jaanuaril 2024.
Augustis 2025 sõlmisid Armeenia ja Aserbaidžaan Valges Majas rahulepingu.
Piovera

Piovera on vald Itaalias Piemonte maakonnas Alessandria provintsis.
86 meetri kõrgusel merepinnast asuva Piovera asustustihedus on keskmiselt inimest ruutkilomeetri kohta.
Piovera piirneb järgmiste omavalitsusüksustega: Alessandria, Alluvioni Cambiò, Montecastello, Rivarone, Sale.
Volpeglino

Volpeglino on vald Itaalias Piemonte maakonnas Alessandria provintsis.
243 meetri kõrgusel merepinnast asuva Volpeglino asustustihedus on keskmiselt inimest ruutkilomeetri kohta).
Volpeglino piirneb järgmiste omavalitsusüksustega: Berzano di Tortona, Casalnoceto, Castellar Guidobono, Monleale, Viguzzolo, Volpedo.
Volpeglino oli aastatel 1928–1947 ühendatud Volpedo valla halduspiiridesse.
Berzano di Tortona

Berzano di Tortona on vald Itaalias Piemonte maakonnas Alessandria provintsis. Berzano di Tortona asub Grue ja Curone jõe veelahkmel.
Merepinnast 270 meetri kõrgusel asuva Berzano di Tortona asustustihedus on keskmiselt inimest ruutkilomeetri kohta.
Berzano di Tortona piirneb järgmiste omavalitsusüksustega: Monleale, Sarezzano, Viguzzolo, Volpeglino.
Valla halduspiirides asuvad järgmised asulad: Cappellette, Chiesa, Inselmina, Magostino, Valbona.
Berzano di Tortona Berzano sai iseseisvaks omavalitsusüksuseks 1818. aastal, aastatel 1928–1947 oli ühendatud Volpedo halduspiiridesse.